Beknazar Saparov

Saparov Beknazar Habipovich 1948-jılı 18-aprelde Qaraqalpaqstan ASSRınıń Xójeli rayonı 5-shi awıl sovetinde tuwılǵan. Milleti Qaraqalpaq, shańaraqlı 7 perzentli bolǵan.

Xojeli rayonında 1955-jılı mektepke barıp 1963-jılı mekteptiń 8-klassın pitkerip, sol 1963-jılı Fergana oblastınıń Marǵılan qalasındaǵı Plan-ekonomika texnikumına kirip, 1966-jılı sawda-ekonomisti qaniygeligin alǵan.

1970-jılı oktyabr ayında Sovet armiyası qatarına shaqırtılıp, Krasnodar krayında ishki-isler voyıskasında hizmet ótegen hám SSSR Qurallı kúshleriniń zahiradaǵı oficer esabında bolǵan.

1976-jılı Tashkent halıq xojalıǵı institutınıń sawda ekonomika fakultetiniń sırttan oqıp pitkerip joqarı maǵlumatlı sawda-ekonomisti qaniyqeligin alǵan.

1979-jılı Keńes awqamı Kommunistik partiyası aǵzalıǵına qabıl etilgen.

1966-1980 jıllar aralıǵında Qaraqalpaqstannıń sawda-ekonomika tarawları kárhanalarında hár túrli lawazımlarda, soń 1981-1989 jıllar aralıǵında sawda-ekonomika tarawları kárhanalarında basshı lawazımlarında jumıs islegen.

1990-jılı Keńes húkimetiniń Qaraqalpaqstandaǵı sawda waziri etip tayınlanǵan.

1991-jılı 30-avgust kúni Keńes Húkimeti (SSSR) tarqatılıp sonıń menen birge Keńes húkimetiniń Qaraqalpaqstandaǵı sawda wazirligi tarqatılǵan.

Ótken XX-asirde húkimranlıq qılǵan Keńes húkimetiniń Qaraqalpaqstandaǵı eń sońǵı sawda waziri Saparov Beknazar Habipovich 2021-jıldıń 17-may kúni 73 jasında dunyadan mańgige kóz jumǵan.

Nagradaları: Qaraqalpaqstan ASSRına miyneti singen sawda xizmetkeri. SSSR tutınushlar kooperaciyası Lenin ordenı